# กุลวุฒิ วิทิตศานต์
สิบตำรวจโท กุลวุฒิ วิทิตศานต์ ชื่อเล่น วิว (เกิด 11 พฤษภาคม พ.ศ. 2544) เป็นนักแบดมินตันชายชาวไทย แชมป์โลกประเภทชายเดี่ยวคนปัจจุบัน จากการคว้าเหรียญทองในการแข่งขันแบดมินตันชิงแชมป์โลก 2023 เขายังคว้าแชมป์เยาวชนโลก 3 สมัยซ้อน ในปี 2017, 2018 และ 2019 และเป็นชาวไทยคนแรกที่คว้าเหรียญเงินแบดมินตันชาย จากโอลิมปิกฤดูร้อน 2024 เขาได้รับฉายาว่า "เทพสามเกม" เนื่องจากสไตล์การเล่นที่มักจะยืดเยื้อไปจนถึงเกมที่สาม และสามารถคว้าชัยชนะได้ในที่สุด ปัจจุบันสังกัดสโมสรโรงเรียนแบดมินตันบ้านทองหยอด รับราชการในตำแหน่งผู้บังคับหมู่ ฝ่ายอำนวยการ กองบังคับการปราบปราม กองบัญชาการตำรวจสอบสวนกลาง สำนักงานตำรวจแห่งชาติ

กุลวุฒิสร้างประวัติศาสตร์กลายเป็นผู้เล่นประเภทชายเดี่ยวคนแรกที่คว้าแชมป์เยาวชนโลก 3 สมัยซ้อนเทียบเท่ากับรัชนก อินทนนท์ และเฉิน ชิงเฉินในประเภทหญิง เขาคว้าเหรียญทองจากการแข่งขันแบดมินตันเยาวชนชิงแชมป์เอเชีย ปี 2019 หลังจากก่อนหน้านี้เขาคว้าเหรียญเงินและเหรียญทองแดงในรายการเดียวกันมาแล้วในปี 2018 และ 2017 ตามลำดับ กุลวุฒิเข้าร่วมการแข่งขันโอลิมปิกเยาวชนฤดูร้อน 2018 และเป็นส่วนหนึ่งของทีมโอเมกาที่คว้าเหรียญเงินในประเภททีมผสม เขาคว้ารางวัล Eddy Choong Most Promising Player of the Year ประจำปี 2020/2021

กุลวุฒิคว้าเหรียญเงินในการแข่งขันแบดมินตันชิงแชมป์โลกปี 2022 และในปีถัดมาสามารถคว้าเหรียญทองในการแข่งขันแบดมินตันชิงแชมป์โลกปี 2023 มาครองได้สำเร็จ เขากลายเป็นนักแบดมินตันชาวไทยคนแรกที่คว้าแชมป์โลก ประเภทชายเดี่ยว ก่อนหน้านั้น เขาคว้าเหรียญทองในซีเกมส์ 2021 เขาขึ้นถึงอันดับ 1 ของโลกในเดือนมิถุนายน 2568

ในการแข่งขันโอลิมปิกฤดูร้อน 2024 ที่กรุงปารีส ประเทศฝรั่งเศส กุลวุฒิสร้างประวัติศาสตร์หน้าใหม่ด้วยการคว้าเหรียญเงินให้กับวงการแบดมินตันไทย ซึ่งเป็นคนไทยคนแรกที่สามารถคว้าเหรียญรางวัลจากการแข่งขันกีฬาแบดมินตันในโอลิมปิกฤดูร้อนได้สำเร็จในการแข่งขันแบดมินตันประเภทชายเดี่ยว โดยเอาชนะฉือ อฺวี่ฉี นักแบดมินตันอันดับหนึ่งของโลกจากประเทศจีนในการแข่งขันรอบก่อนรองชนะเลิศ ก่อนเอาชนะหลี่ซีเจี๋ย นักแบดมินตันอันดับเจ็ดของโลกในการแข่งขันรอบรองชนะเลิศ อย่างไรก็ตาม ในการแข่งขันรอบชิงชนะเลิศได้พ่ายให้กับวิคเตอร์ อัคเซลเซน นักแบดมินตันชาวเดนมาร์ก ทำให้กุลวุฒิเป็นนักแบดมินตันไทยคนแรกที่คว้าเหรียญรางวัลจากการแข่งขันกีฬาโอลิมปิกฤดูร้อนได้สำเร็จ

 ประวัติ 

 วัยเด็กและการเริ่มต้น 

กุลวุฒิ วิทิตศานต์ เกิดเมื่อวันที่ 11 พฤษภาคม พ.ศ. 2544 เป็นบุตรของณัฐวัชร และนัฎกนก วิทิตศานต์ มีน้องสาว 1 คน คือ สรัลรักษ์ ซึ่งเป็นนักกีฬาแบดมินตันเช่นกัน กุลวุฒิศึกษาระดับประถมศึกษาที่โรงเรียนปิยะพงษ์วิทยา ระดับมัธยมศึกษาตอนต้นที่โรงเรียนสตรีวิทยา 2 (รุ่นที่ 40) และโรงเรียนอัสสัมชัญธนบุรี เเละศึกษาต่อในแบบการศึกษานอกระบบโรงเรียน ปัจจุบันเป็นนักศึกษาปริญญาตรี คณะรัฐศาสตร์ มหาวิทยาลัยกรุงเทพธนบุรี

กุลวุฒิ เริ่มต้นเล่นแบดมินตันเมื่ออายุ 7 ปี   โดยเริ่มต้นด้วยการตามบิดา ซึ่งเป็นผู้ฝึกสอนแบดมินตันไปที่สนามแบดมินตัน ในระยะแรกนั้น กุลวุฒิเริ่มต้นตีแบดมินตันเพื่อความสนุกสนาน และเพื่อรักษาสุขภาพให้แข็งแรง ด้วยเป็นโรคภูมิแพ้อากาศ ในระยะต่อมาจึงเริ่มการฝึกซ้อมอย่างจริงจังเพื่อลงแข่งขันระดับยุวชน และเยาวชนภายในประเทศ ในสังกัดชมรมแบดมินตันเสนานิคม ภายใต้การดูแลของไตรรงค์ ลิ่มสกุล และเมตไตรย์ อมาตยกุล"กุลวุฒิ" เจ้าขนไก่ยช.โลก กร้าวขอป้องแชมป์อีก 2 สมัย

ปี พ.ศ. 2552 กุลวุฒิลงแข่งขันในรุ่นอายุต่ำกว่า 9 ปี และเริ่มประสบความสำเร็จ ได้รับรางวัลชนะเลิศอย่างสม่ำเสมอ ตลอดช่วง 3-4 ปีถัดมา นับได้ว่าเป็นหนึ่งในนักกีฬารุ่นเยาวชนที่มีความโดดเด่น ประสบความสำเร็จอย่างสม่ำเสมอในรุ่นของตน

 สู่ระดับเยาวชนนานาชาติ 

ปี พ.ศ. 2557 เมื่ออายุได้ 13 ปี กุลวุฒิย้ายเข้าสังกัดโรงเรียนแบดมินตันบ้านทองหยอด และได้รับโอกาสลงแข่งขันในระดับชาติและระดับนานาชาติ  โดยในระดับชาตินั้น เขาลงแข่งขันรายการแบดมินตันเยาวชนชิงชนะเลิศแห่งประเทศไทยเป็นครั้งแรก ในรุ่นอายุต่ำกว่า 14 ปีและได้รับรางวัลชนะเลิศ หลังจากนั้นกุลวุฒิได้รับรางวัลชนะเลิศในรายการเดียวกัน ในทุกปีการแข่งขัน  คือ รุ่น 14 ปี ในปี พ.ศ. 2557 และ พ.ศ. 2558 รุ่น 16 ปีในปี พ.ศ. 2559"เจ้าจริง" เจ๋งจริง! ย้ำชัยผงาดแชมป์ขนไก่ และรุ่นใหญ่ที่สุด อายุต่ำกว่า 19 ปี ในปี พ.ศ. 2560

สำหรับระดับนานาชาติ กุลวุฒิเข้าร่วมการแข่งขันรายการแบดมินตันเยาวชนชิงแชมป์เอเชีย รุ่นอายุต่ำกว่า 15 ปี เป็นครั้งแรกในปี พ.ศ. 2557 และได้รับรางวัลชนะเลิศ เช่นเดียวกับปี พ.ศ. 2559 และ 2560 ที่ได้รับรางวัลชนะเลิศในรุ่นอายุต่ำกว่า 17 ปี‘วิว-กุลวุฒิ’ สร้างประวัติศาสตร์คว้าแชมป์ชายเดี่ยวแบดฯเยาวชนโลก

ในครึ่งปีหลังของปี พ.ศ. 2560 กุลวุฒิสามารถทำผลงานในระดับเยาวชนนานาชาติ อายุต่ำกว่า 19 ปีได้เป็นอย่างดี ได้รับรางวัลชนะเลิศในหลายรายการสำคัญ  กระทั่งได้รางวัลชนะเลิศในรายการแบดมินตันเยาวชนชิงแชมป์โลก ประเภทชายเดี่ยว ด้วยวัยเพียง 16 ปี 5 เดือน นับเป็นแชมป์เยาวชนโลก ประเภทชายเดี่ยว คนแรกของประเทศไทย"กุลวุฒิ" สร้างประวัติศาสตร์คว้าแชมป์ขนไก่ยช.โลกคนแรกของไทย

ในปี "พ.ศ. 2561" กุลวุฒิยังทำผลงานได้ดีต่อเนื่อง และคว้ารางวัลชนะเลิศในรายการแบดมินตันเยาวชนชิงแชมป์โลก ประเภทชายเดี่ยว ได้อีกครั้ง นับเป็นสมัยที่ 2 ติดต่อกัน

 ความสำเร็จ 
 โอลิมปิก 
ชายเดี่ยว
 ปี สถานที่ คู่ต่อสู้ คะแนน ผลการแข่งขัน 2024 อาดิดาส อารีนา ปารีส ประเทศฝรั่งเศส  วิคเตอร์ อเซลเซน 11–21, 11–21 16px เหรียญเงิน

 บีดับเบิลยูเอฟ ชิงแชมป์โลก 
ชายเดี่ยว
 ปี สถานที่ คู่ต่อสู้ คะแนน ผลการแข่งขัน 2022 ศูนย์กีฬาในร่มโตเกียว โตเกียว ประเทศญี่ปุ่น  วิคเตอร์ อเซลเซน 5–21, 16–21 Silver เหรียญเงิน 2023 รอยัลอารีนา โคเปนเฮเกน เดนมาร์ก  โคได นาราโอกะ 19–21, 21–18, 21–7 Gold เหรียญทอง

 ชิงแชมป์เอเชีย 
ชายเดี่ยว
 ปี สถานที่ คู่ต่อสู้ คะแนน ผลการแข่งขัน 2025 โรงยิมเนเซียมศูนย์กีฬาโอลิมปิกหนิงปัว, หนิงปัว, ประเทศจีน  Lu Guangzu 21–12, 11–6 ret. Gold  เหรียญทอง

 ซีเกมส์ 
ชายเดี่ยว
 ปี สถานที่ คู่ต่อสู้ คะแนน ผลการแข่งขัน 2021 สนามกีฬาในร่มจังหวัดบั๊กซาง จังหวัดบั๊กซาง ประเทศเวียดนาม  โลวห์ เคียน ยิว 21–13, 21–13 Gold เหรียญทอง

 แบดมินตันเยาวชนชิงแชมป์โลก	 
ชายเดี่ยว
 ปี สถานที่ คู่ต่อสู้ คะแนน ผลการแข่งขัน 2017 อะมัง โรโก สปอร์ตฮอลล์ ยกยาการ์ตา ประเทศอินโดนีเซีย  Leong Jun Hao 17–21, 21–15, 21–9 Gold เหรียญทอง 2018 มาร์กแฮม แพนแอมเซนเตอร์ มาร์กแฮม ประเทศแคนาดา  โคได นาราโอกะ 21–9, 21–11 Gold เหรียญทอง 2019 ศูนย์ยิมนาสติกคาซัน คาซัน ประเทศรัสเซีย  Christo Popov 21–8, 21–11 Gold เหรียญทอง

 แบดมินตันเยาวชนชิงแชมป์เอเชีย 
ชายเดี่ยว
 ปี สถานที่ คู่ต่อสู้ คะแนน ผลการแข่งขัน 2017 ศูนย์ฝึกกีฬาในร่มจายา รายา จาการ์ตา ประเทศอินโดนีเซีย  Leong Jun Hao 21–19, 14–21, 21–23 File:Med 3.png เหรียญทองแดง 2018 ศูนย์ฝึกกีฬาในร่มจายา รายา จาการ์ตา ประเทศอินโดนีเซีย  ลัคย่าห์ เซ็น 19–21, 18–21 Silver เหรียญเงิน 2019 ศูนย์กีฬาโอลิมปิกซูโจว ซูโจว ประเทศจีน  Liu Liang 21–14, 21–13 Gold เหรียญทอง

 บีดับเบิลยูเอฟ เวิลด์ทัวร์ (ชนะเลิศ 7, รองชนะเลิศ 5) 
บีดับเบิลยูเอฟ เวิลด์ทัวร์ ซึ่งประกาศเมื่อวันที่ 19 มีนาคม พ.ศ. 2560 และดำเนินการในปี พ.ศ. 2561 เป็นการแข่งขันแบดมินตันชั้นยอด ซึ่งได้รับการอนุมัติโดยสหพันธ์แบดมินตันโลก (BWF) ทั้งนี้ บีดับเบิลยูเอฟ เวิลด์ทัวร์แบ่งออกเป็นหกระดับ ได้แก่ เวิลด์ทัวร์ไฟนอลส์, ซูเปอร์ 1000, ซูเปอร์ 750, ซูเปอร์ 500, ซูเปอร์ 300 (ส่วนหนึ่งของเอชเอสบีซี เวิลด์ทัวร์) และบีดับเบิลยูเอฟ ทัวร์ซูเปอร์ 100

ประเภทชายเดี่ยว
 ปี การแข่งขัน ระดับ คู่แข่งขัน คะแนน ผลการแข่งขัน 2020 สเปนมาสเตอส์ ซูเปอร์ 300  วิคเตอร์ อเซลเซน 16–21, 13–21  รองชนะเลิศ 2021 สวิสโอเพ่น ซูเปอร์ 300  วิคเตอร์ อเซลเซน 16–21, 6–21  รองชนะเลิศ 2021 บีดับเบิลยูเอฟ เวิลด์ทัวร์ ไฟนอลส์ เวิลด์ทัวร์ไฟนัลส์  วิคเตอร์ อเซลเซน 12–21, 8–21  รองชนะเลิศ2022เยอรมัน โอเพ่นซูเปอร์ 300  ลัคย่าห์ เซ็น 21–18, 21–15  ชนะเลิศรอมานาน! วิว กุลวุฒิ ปราบ ลัคยาห์ เซ็น คว้าแชมป์ขนไก่เยอรมัน โอเพ่น 2023 อินเดีย โอเพ่น ซูเปอร์ 750  วิคเตอร์ อเซลเซน 22–20, 10–21, 21–12  ชนะเลิศ 2023 ไทยแลนด์ โอเพ่น ซูเปอร์ 500  ลี เฉิค ยู 21-12, 21-10  ชนะเลิศ 2023 ยูเอสโอเพน ซูเปอร์ 300  หลี่ ชื่อเฟิง 15–21, 18–21  รองชนะเลิศ 2024 เฟรนช์โอเพน ซูเปอร์ 750  ฉือ ยู่ฉี 20–22, 19–21  รองชนะเลิศ 2024 โคเรียมาสเตอส์ ซูเปอร์ 300  หวัง เจิ้งชิง 21–18, 21–18  ชนะเลิศ 2025 อินโดนีเซียมาสเตอส์ ซูเปอร์ 500  โจนาธาน คริสตี 18–21, 21–17, 21–18  ชนะเลิศ 2025 ไทยแลนด์ โอเพ่น ซูเปอร์ 500  แอเนิร์ส แอนโทนซิน 21–16, 17–21, 21–9 ชนะเลิศ 2025 สิงคโปร์โอเพน ซูเปอร์ 750  Lu Guangzu 21–6, 21–10  ชนะเลิศ

 บีดับบลิวเอฟ อินเตอร์เนชันแนล แชลเลนจ์/ซีรีส์ : (ชนะเลิศ 5, รองชนะเลิศ 2) 
ประเภทชายเดี่ยว
 ปี สถานที่ คู่ต่อสู้ คะแนน ผลการแข่งขัน 2018 อินเดีย อินเตอร์เนชันแนล ลัคย่าห์ เซ็น 15–21, 10–21 รองชนะเลิศ 2018 เนปาล อินเตอร์เนชันแนล Teck Zhi Soo20-22, 22-20, 21-9 ชนะเลิศ 2019 อิหร่าน ฟัจร์ อินเตอร์เนชันแนล หลี่ ชื่อเฟิง21-18, 21-17 ชนะเลิศ 2019 โปลิช โอเพ่น ลัคย่าห์ เซ็น21-17, 21-14 ชนะเลิศ 2019 ฟินนิช โอเพ่น Lin Chun-Yi21-16, 18-21, 21-14 ชนะเลิศ 2019 สเปน อินเตอร์เนชันแนล Toby Penty21-14, 21-14 ชนะเลิศ 2019  มองโกเลีย อินเตอร์เนชันแนล โคได นาราโอกะ21-9, 17-21, 21-23 รองชนะเลิศ

  รายการระดับ บีดับบลิวเอฟ อินเตอร์เนชันแนล แชลเลนจ์ (BWF International Challenge)
  รายการระดับ บีดับบลิวเอฟ อินเตอร์เนชันแนล ซีรีส์ (BWF International Series)
  รายการระดับ บีดับบลิวเอฟ ฟิวเจอร์ ซีรีส์ (BWF Future Series tournament)

 แบดมินตันเยาวชน อินเตอร์เนชันแนล (ชนะเลิศ 11, รองชนะเลิศ 2) 
ประเภทชายเดี่ยว
 ปี สถานที่ คู่ต่อสู้ คะแนน ผลการแข่งขัน 2017 บ้านทองหยอด จูเนียร์ อินเตอร์เนชันแนล  Fong Hau Sim 21–14, 21–13  ชนะเลิศ 2017 จายา รายา จูเนียร์ อินเตอร์เนชันแนล  Ikhsan Rumbay 21–17, 21–7  ชนะเลิศ 2017 อินเดีย จูเนียร์ อินเตอร์เนชันแนล  B. M. Rahul Bharadwaj 21–16, 21–11  ชนะเลิศ 2017 สิงคโปร์ ยูธ อินเตอร์เนชันแนล  Joel Koh 21–13, 21–13  ชนะเลิศ 2018 ดัช จูเนียร์ อินเตอร์เนชันแนล  หลี่ ชื่อเฟิง 21–18, 21–14  ชนะเลิศ 2018 เยอรมัน จูเนียร์ อินเตอร์เนชันแนล  หลี่ ชื่อเฟิง 21–15, 21–11  ชนะเลิศ 2018 จายา รายา จูเนียร์ อินเตอร์เนชันแนล  Ikhsan Rumbay 21–14, 21–9  ชนะเลิศ 2018 บ้านทองหยอด จูเนียร์ อินเตอร์เนชันแนล  Jason Teh 21–16, 21–15  ชนะเลิศ 2019 บ้านทองหยอด จูเนียร์ อินเตอร์เนชันแนล  Bobby Setiabudi 21–16, 26–24  ชนะเลิศ

ประเภทชายคู่
 ปี สถานที่ ร่วมกับ คู่ต่อสู้ คะแนน ผลการแข่งขัน 2015 ไวท์ ไนท์ส์ จูเนียร์ อินเตอร์เนชันแนล  พชรพล นิพรรัมย์  Rodion Alimov   Pavel Kotsarenko 21–14, 21–23, 13–21  รองชนะเลิศ 2017 อินเดีย จูเนียร์ อินเตอร์เนชันแนล  พชรพล นิพรรัมย์  Rehan Naufal Kusharjanto   Rinov Rivaldy 9–21, 13–21  รองชนะเลิศ

ประเภทคู่ผสม
 ปี สถานที่ ร่วมกับ คู่ต่อสู้ คะแนน ผลการแข่งขัน 2018 บ้านทองหยอด จูเนียร์ อินเตอร์เนชันแนล  พิทยาภรณ์ ไชยวรรณ  Hiroki Midorikawa   Natsu Saito 23–21, 21–18  ชนะเลิศ 2019 บ้านทองหยอด จูเนียร์ อินเตอร์เนชันแนล  พิทยาภรณ์ ไชยวรรณ  Di Zijian   Li Yijing 21–11, 21–17  ชนะเลิศ
  รายการระดับ บีดับบลิวเอฟ จูเนียร์ อินเตอร์เนชันแนล กรังด์ปรีซ์ (BWF Junior International Grand Prix tournament)
  รายการระดับ บีดับบลิวเอฟ จูเนียร์ อินเตอร์เนชันแนล แชลเลนจ์ (BWF Junior International Challenge tournament)
  รายการระดับ บีดับบลิวเอฟ จูเนียร์ อินเตอร์เนชันแนล ซีรีส์ (BWF Junior International Series tournament)
  รายการระดับ บีดับบลิวเอฟ จูเนียร์ ฟิวเจอร์ ซีรีส์ (BWF Junior Future Series tournament)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔, เล่ม ๑๓๙ ตอนพิเศษ ๒ ข หน้า ๒๓, ๑๔ กุมภาพันธ์ ๒๕๖๕